Chambers toimi Kanadan nuorten jääkiekkojoukkueen päävalmentajana kaudella 1987–1988. Joukkueen apulaisvalmentajina olivat Jean Bégin ja Ken Hitchcock. Joukkue voitti kultaa nuorten maailmanmestaruuskilpailuissa 1988. Chambers ei suostunut jatkamaan joukkueen valmentajana seuraavalla kaudella, vaan palasi toimeensa Yorkin yliopistossa. Chambers toimi 1980-luvulla myös useiden nuorisojoukkueiden valmentajana ja kahdesti Kanadan maajoukkueen valmentajana Spengler Cupissa.